2002/226/EY: Komission päätös, tehty 15 päivänä maaliskuuta 2002, tiettyjen simpukoiden, joiden sisältämä amnestisen simpukkamyrkyn (ASP) määrä ylittää neuvoston direktiivissä 91/492/ETY säädetyn rajan, pyyntiä ja jalostusta koskevista erityisistä terveystarkastuksista (ETA:n kannalta merkityksellinen teksti) (tiedoksiannettu numerolla K(2002) 1009)



Virallinen lehti nro L 075 , 16/03/2002 s. 0065 - 0066



Komission päätös, tehty 15 päivänä maaliskuuta 2002, tiettyjen simpukoiden, joiden sisältämä amnestisen simpukkamyrkyn (ASP) määrä ylittää neuvoston direktiivissä 91/492/ETY säädetyn rajan, pyyntiä ja jalostusta koskevista erityisistä terveystarkastuksista (tiedoksiannettu numerolla K(2002) 1009) (ETA:n kannalta merkityksellinen teksti) (2002/226/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen liitteessä olevan V luvun viimeisen kohdan, sekä katsoo seuraavaa: (1) Direktiivin 91/492/ETY liitteessä olevan V luvun 7 a kohdassa säädetään, että simpukoiden syötävien osien (koko ruumis tai mikä tahansa erikseen syötävä osa) sisältämän amnestisen simpukkamyrkyn (Amnesic Shellfish Poison, ASP) kokonaispitoisuus ei saa ylittää 20 milligrammaa domoiinihappoa kilogrammaa kohti korkean suorituskyvyn nestekromatografialla (HPLC) määritettynä. (2) Pecten maximus- ja Pecten jacobaeus -lajeihin kuuluvien simpukoiden osalta tieteelliset tutkimukset ovat osoittaneet, että jos domoiinihappopitoisuus on koko ruumiissa 20-250 milligrammaa kilogrammaa kohti, ihmisravinnoksi tarkoitettujen lähentäjälihasten ja/tai sukurauhasten domoiinihappopitoisuus tietyissä rajoitetuissa olosuhteissa on tavallisesti alle 20 mg/kg:n rajan. (3) Viimeaikaisten tieteellisten tutkimusten perusteella on asianmukaista vahvistaa ainoastaan johdanto-osan 2 kappaleessa tarkoitettuihin lajeihin kuuluvien simpukoiden pyyntivaiheeseen rajoittuvasta, koko ruumiille direktiivissä 91/492/ETY säädettyä rajaa suuremmasta amnestisen simpukkamyrkyn määrästä. (4) Jäsenvaltioiden toimivaltaisen viranomaisen on valtuutettava kyseisille simpukoille erityiskäsittelyn tekevät laitokset ja tarkistettava terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(3), sellaisena kuin se on viimeksi muutettuna direktiivillä 97/79/EY, 6 artiklassa tarkoitettujen sisäisten terveystarkastusmenettelyjen tyydyttävä soveltaminen. (5) Tämän päätöksen säännöksiä tulisi arvioida uudelleen, jos ilmenee tieteellistä näyttöä tarpeesta ottaa käyttöön muita terveystarkastuksia tai muuttaa kansanterveyden suojelemiseksi määritettyjä rajoja. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Neuvoston direktiivin 91/492/ETY liitteessä olevan V luvun 7 a kohdasta poiketen jäsenvaltiot voivat sallia Pecten maximus- ja Pecten jacobaeus -lajeihin kuuluvien simpukoiden pyynnin silloin, kun niiden domoiinihappopitoisuus koko ruumiissa ylittää 20 mg/kg mutta on pienempi kuin 250 mg/kg ja kun ne täyttävät 2 kohdassa mainitut vaatimukset. 2. Edellä 1 kohdassa tarkoitetut vaatimukset ovat seuraavat: a) Simpukoihin on sovellettava tämän päätöksen liitteessä määritettyjä pyyntiehtoja. b) Ne on kuljetettava toimivaltaisen viranomaisen johdolla sinetöidyissä säiliöissä tai ajoneuvoissa ja vietävä suoraan tuotantoalueilta hyväksyttyyn laitokseen, joka on valtuutettu tekemään kyseisille simpukoille erityiskäsittelyn, jossa poistetaan hepatopankreas, pehmeät kudokset ja kaikki muut saastuneet osat, jotka eivät ole liitteessä olevan 2 kohdan mukaisia. Toimivaltaisen viranomaisen on toimitettava luettelo tähän tarkoitukseen erityisesti valtuutetuista laitoksista Euroopan komissiolle ja jäsenvaltioille. c) Niiden mukana on kutakin erää kohden oltava toimivaltaisen viranomaisen antama rekisteröintiasiakirja, jossa eritellään direktiivin 91/492/ETY liitteessä olevan II luvun 6 kohdan mukaiset vaatimukset sekä se, mikä anatominen osa tai mitkä anatomiset osat voidaan jalostaa ihmisravinnoksi. Toimivaltaisen viranomaisen antamaa pysyvää kuljetuslupaa ei hyväksytä. d) Hepatopankreaksen, pehmeiden kudosten ja muiden saastuneiden osien täydellisen poiston jälkeen ihmisravinnoksi tarkoitettujen lähentäjälihasten ja/tai sukurauhasten sisältämän amnestisen simpukkamyrkyn määrä ei saa ylittää 20:tä milligrammaa domoiinihappoa kilogrammaa kohti HPLC-tekniikalla määritettynä. 2 artikla 1. Erityisesti valtuutettu laitos tarkastaa kunkin lopputuotteen erän. Jos liitteessä määritelty näyte sisältää enemmän kuin 20 milligrammaa domoiinihappoa kilogrammaa kohti, koko erä on tuhottava toimivaltaisen viranomaisen valvonnassa. 2. Hepatopankreas, pehmeät kudokset ja muut myrkylliset osat, jotka ylittävät liitteessä olevassa 2 kohdassa säädetyt rajat (mukaan luettuina lopputuotteet, joissa on enemmän kuin 20 milligrammaa domoiinihappoa kilogrammaa kohti), on tuhottava toimivaltaisen viranomaisen valvonnassa. 3. Toimivaltaisen viranomaisen on varmistettava, että neuvoston direktiivin 91/493/ETY 6 artiklassa säädettyjä sisäisiä terveystarkastusmenettelyjä sovelletaan tämän päätöksen 1 artiklan 2 kohdan b alakohdassa tarkoitettuun käsittelyyn. Tuottajan on ilmoitettava toimivaltaiselle viranomaiselle kaikista lopputuotteeseen liittyvistä tuloksista, jotka eivät ole direktiivin 91/492/ETY liitteessä olevan V luvun 7 a kohdan mukaiset. 3 artikla Tämän päätöksen säännökset tarkistetaan uusien tieteellisten tietojen perusteella. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä maaliskuuta 2002. Komission puolesta David Byrne Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 268, 24.9.1991, s. 15. LIITE 1. Pecten maximus- ja Pecten jacobaeus -lajeihin kuuluvien simpukoiden pyynti ei ole sallittua, kun tuotantoalueiden vesien amnestisen simpukkamyrkyn pitoisuus on korkeimmillaan direktiivin 91/492/ETY liitteessä olevan VI luvun 2 kohdassa tarkoitetulla tavalla. 2. Simpukoiden, joiden domoiinihappopitoisuus koko ruumiissa ylittää 20 mg/kg, rajoitettu pyynti voidaan aloittaa, jos kahden 1-7 päivän välein otetun peräkkäisen näytteen analysoinnista ilmenee, että koko simpukoiden domoiinihappopitoisuus on alle 250 mg/kg ja ihmisravinnoksi tarkoitettujen, erikseen analysoitavien osien domoiinihappopitoisuus on alle 4,6 mg/kg. Koko ruumista koskeva analyysi suoritetaan 10 simpukan homogenaatille. Syötäviä osia koskeva analyysi suoritetaan 10 yksittäisen osan homogenaatille. 3. Toimivaltaisen viranomaisen on päätettävä näytteenottopaikat sen varmistamiseksi, että tuote on 2 kohdassa mainittujen edellytysten mukainen. Kun pyynti on sallittu, simpukoista (koko ruumiista sekä lähentäjälihaksista ja sukurauhasista erikseen) otetaan vähintään viikoittain näyte domoiinihappoanalyysiä varten. Pyynti voi jatkua, jos tulokset ovat 2 kohdassa lueteltujen edellytysten mukaiset.